**Služba za skupštinske poslove**

**Z A P I S N I K**

**sa XIV sjednice Skupštine opštine Bar,**

**održane 30.jula 2019. godine**

**Bar, 30.jul 2019. godine**

**Sjednica je počela sa radom u 11,00 časova.**

Sjednicom je predsjedavao predsjednik Skupštine **Mićo Orlandić**.

Predsjednik Skupštine Mićo Orlandić, informisao je skupštinu o podnijetoj ostavci odbornika Erola Marunovića na odborničku funkciiju.

Shodno istom, a saglasno Poslovniku, predsjednik Skupštine je istakao da je obaviještena Opštinska izborna komsijija koja je podnijela izvještaj o popuni upražnjenog odborničkog mjesta u Skupštini opštine Bar koji je dostavljen –podijeljen odbornicima.

Predsjednik skupštine je pročitao dostavljeni izvještaj, zasnovan na Poslovniku o radu skupštine koji definiše da prestanak mandata konstatuje skupština i da je verifikacija izvršena kada se Skupština upozna sa izvještajem opštinske izborne komisije, te da o verifikaciji mandata skupština ne glasa.

S tim u vezi Skupština opštine je konstatovala da je odborniku koji je podnio ostavku prestao mandat odbornika i da se verifikuje mandat novom odborniku Aleksandru Otaševiću.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 33 odbornik i da Skupština može da radi i punovažno odlučuje.

Sjednici nijesu prisustvovali odbornici/ca: **Andrea Pajković, Vladimir Lekić, Miloš Šušter i Maja Šoškić.**

Rad sjednice pratili su predstavnici sredstava javnog informisanja.

Predsjednik Skupštine Mićo Orlandić je informisao odbornike da će Zapisnik sa prethodne XIII sjednice, nakon usaglašavanja sa Poslovnikom o radu skupštine opštine Bar, biti dostavljen na razmatranje odbornicima na narednoj sjednici Skupštine.

**UTVRĐIVANJE DNEVNOG REDA:**

**Predsjednik skupštine Mićo Orlandić**, obavijestio je skupštinu o dostavljenoj informaciji Predsjednika opštine, kojom obaviještava, da saglasno važećim propisima, Vlada Crne Gore nije dostavila saglasnost na Predlog Odluke o lokalnim administrativnim taksama i Predlog Odluke o lokalnim komunalnim taksama te se nijesu stvorili uslovi da Skupština opštine Bar na XIV sjednici razmatra navedena akta i o istima odlučuje, te tačke pod 2 i 3 predloženog dnevnog reda treba skinuti sa istog. Skupština je, bez rasprave, odlučila da se tačke pod rednim brojem 2 i 3 predloženog dnevnog reda skinu sa dnevnog reda.

**Predsjednik skupštine Mićo Orlandić** takođe je informisao skupštinu o podnijetom predlogu za dopunu dnevnog reda odbornika Dragana Tufegdžića sa Informacijom o davanju saglasnosti Vlade na prodaju nepokretnosti sa investicionim ulaganjima u zahvatu urbanističke parcele broj UP1 u ukupnoj površini od 29.071 m2, zona A, blok 1, u zahvatu DUP-a „Topolica III“, izmjene i dopune u Opštini Bar i podnijetom predlogu za dopunu dnevnog reda DOO “Lovstvo”Bar –Predlogom Odluke o davanju saglasnosti na Odluku odbora direktora doo”Lovstvo”Bar o razrješenju Izvršnog direktora DOO”Lovstvo”Bar Mladena Đuričića.

**Odbornik Dragan Tufegdžić** obrazložio je predlog za dopunu dnevnog reda.

Na osnovu člana 61 Poslovnika o radu, Skupština **većinom glasova 7"za", 28"protiv" i nije bilo"uzdržanih",** nije prihvatila predlog za dopunu dnevnog reda odbornika Dragana Tufegdžića.

Na osnovu člana 61 Poslovnika o radu, Skupština **većinom glasova 29"za", nije bilo"protiv" i nije bilo"uzdržanih",** prihvatila je predlog za dopunu dnevnog reda DOO “Lovstvo”Bar –Predlogom Odluke o davanju saglasnosti na Odluku odbora direktora doo”Lovstvo”Bar o razrješenju Izvršnog direktora DOO”Lovstvo”Bar Mladena Đuričića.

**Nakon rasprave Skupština je jednoglasno, utvrdila sledeći**

**DNEVNI RED:**

**RAD PO UTVRĐENOM DNEVNOM REDU:**

1. Polugodišnji Izvještaj o ukupno ostvarenim primicima i ukupno izvršenim izdacima budžeta Opštine Bar
2. Predlog Odluke o dopunama Odluke o mjesnim zajednicama
3. Predlog Odluke o davanju saglasnosti na Odluku Odbora direktora doo “Komunalne djelatnosti“ Bar o izboru izvršnog direktora
4. Predlog Odluke o davanju saglasnosti na Odluku Odbora direktora doo “Lovstvo“ Bar o razrješenju izvršnog direktora
5. Predlog Odluke o davanju saglasnosti na Odluku Odbora direktora doo “Vodovod i kanalizacija“ Bar o izboru izvršnog direktora
6. Predlog Odluke o davanju saglasnosti na cjenovnik usluga doo “Sportsko-rekreativni centar“ Bar
7. Predlog Sporazuma o prijateljstvu i saradnji između Opštine Bar (Crna Gora) i Opštine Resen (Republika Sjeverna Makedonija)
8. Predlozi Odbora za izbor i imenovanja
9. **TAČKA**

**Polugodišnji Izvještaj o ukupno ostvarenim primicima i ukupno izvršenim izdacima budžeta Opštine Bar**

**Predsjednik Skupštine Mićo Orlandić** obavijestio je skupštinu da je nadležno radno tijelo,Odbor za finansije i privredu, razmatrao Polugodišnji Izvještajo ukupno ostvarenim primicima i ukupno izvršenim izdacima budžeta Opštine Bar i dostavljen je Izvještaj koji je podijeljen odbornicima.

Uvodno obrazloženje dali su Sekretarka Sekretarijata za finansije mr Ivana Backović i Sekretar Sekretarijata za imovinu, zastupanje i investicije Vido Dabanović.

Uvodno obrazloženje dao je i Predsjednik opštine Dušan Raičević.

U raspravi su učestvovali odbornik/ci: mr Dejan Đurović, Momčilo Leković, Omer Vukić i Vasko Lalošević.

Odgovore na postavljena pitanja dao je Predsjednik opštine Dušan Raičević i Sekretar Sekretarijata za imovinu, zastupanje i investicije Vido Dabanović.

**Nakon rasprave, Skupština je, donijela**

**Z A K LJ U Č A K**

Konstatuje se da je Skupština opštine Bar upoznata sa Polugodišnjim Izvještajem o ukupno ostvarenim primicima i ukupno izvršenim izdacima budžeta Opštine Bar

1. **TAČKA**

**Predlog Odluke o dopunama Odluke o mjesnim zajednicama**

**Predsjednik Skupštine Mićo Orlandić**, informisao je skupštinu o podnijetim amandmanima na Predlog Odluke o dopunama Odluke o mjesnim zajednicama, odbornika Dragana Vojvodića i odbornika Dragana Tufegdžića, Momčila Lekovića i Dijane Pejović.

Amandman odbornika Dragana Vojvodića, zaveden u Službi za skupštinske poslove pod brojem 030-381 od 25.07.2019.godine, glasi: “član 59b mijenja se i glasi: Politička partija, odnosno koalicija zastupljena u Skupštini opštine Bar ima pravo na broj članova u privremenom odboru srazmjerno broju glasova dobijenih u toj mjesnoj zajednici na posljednjim održanim izborima za odbornike u Skupštini opštine Bar.”

**Amandman odbornika Dragana Vojvodića, je shodno članu 103 Poslovnika o radu, prihvaćen od strane predlagača odluke i postaje sastavni dio predloga odluke i o njemu skupština posebno ne odlučuje.**

Amandman odbornika Dragana Tufegdžića, Momčila Lekovića i Dijane Pejović, zaveden u Službi za skupštinske poslove pod brojem 030-389 od 26.07.2019.godine, glasi:“U članu 59a stav 1 poslije riječi „u skladu sa propisima“ stavlja se zarez i dodaju riječi „ali ne duže od 6 mjeseci“.

Amandman odbornika Dragana Tufegdžića, Momčila Lekovića i Dijane Pejović, shodno članu 103 Poslovnika o radu, nije prihvaćen od strane predlagača odluke i o njemu skupština posebno odlučuje.

Uvodno obrazloženje dala je Sekretarka Sekretarijata za lokalnu samoupravu Svetlana Gažević.

U raspravi su učestvovali odbornik/ci: Vasilije Lalošević, Dragan Vojvodić, Momčilo Leković, dr Jovan Ivović, Irina Dabović, Omer Vukić, Branka Nikezić i predsjednica Odbora za statut i propise Nikica Purlija.

U raspravi je učestvovao i Predsjednik opštine Dušan Raičević i Predsjednik skupštine Mićo Orlandić.

**Skupština, nakon rasprave, većinom glasova 5"za", 21"protiv" i nije bilo"uzdržanih", nije prihvatila amandman odbornika Dragana Tufegdžića, Momčila Lekovića i Dijane Pejović.**

**Nakon rasprave, Skupština je većinom glasova 23"za", 3"protiv" i nije bilo"uzdržanih", donijela**

**ZAKLJUČAK**

**Usvaja se Odluka o dopunama Odluke o mjesnim zajednicama**

1. **TAČKA**

**Predlog Odluke o davanju saglasnosti na Odluku Odbora direktora DOO “Komunalne djelatnosti“ Bar o izboru izvršnog direktora**

 **Skupština je, bez rasprave, većinom glasova 22"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Odluka o davanju saglasnosti na Odluku Odbora direktora DOO“Komunalne djelatnosti“ Bar o izboru izvršnog direktora**

1. **TAČKA**

**Predlog Odluke o davanju saglasnosti na Odluku Odbora direktora DOO “Lovstvo“ Bar o razrješenju izvršnog direktora**

U raspravi je učestvovao odbornik **Dragan Tufegdžić.**

**Nakon rasprave, Skupština je većinom glasova 20"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Odluka o davanju saglasnosti na Odluku Odbora direktora DOO “Lovstvo“ Bar o razrješenju izvršnog direktora**

1. **TAČKA**

**Predlog Odluke o davanju saglasnosti na Odluku Odbora direktora DOO“Vodovod i kanalizacija“ Bar o izboru izvršnog direktora**

**Skupština je, bez rasprave, većinom glasova 21"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Odluka o davanju saglasnosti na Odluku Odbora direktora DOO “Vodovod i kanalizacija“ Bar o izboru izvršnog direktora**

1. **TAČKA**

**Predlog Odluke o davanju saglasnosti na cjenovnik usluga DOO “Sportsko-rekreativni centar“ Bar**

Uvodno obrazloženje dao je direktor **DOO“Sportsko-rekreativni centar“ Bar Branislav Nenezić.**

**Predsjednik skupštine Mićo Orlandić odredio je pauzu u trajanju od 15 minuta.**

**-------------------------------- O ------------------------------**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 27 odbornika i da Skupština može da radi i punovažno odlučuje.

U raspravi su učestvovali odbornik/ci: **Momčilo Leković, Goran Simić i mr Dejan Đurović.**

Odgovore na postavljena pitanja dao je **DOO “Sportsko-rekreativni centar“ Bar Branislav Nenezić.**

**Nakon rasprave, Skupština je većinom glasova 21"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Odluka o davanju saglasnosti na cjenovnik usluga DOO“Sportsko-rekreativni centar“ Bar**

1. **TAČKA**

**Predlog Sporazuma o prijateljstvu i saradnji između Opštine Bar (Crna Gora) i Opštine Resen (Republika Sjeverna Makedonija)**

Uvodno obrazloženje dao je **Predsjednik opštine Dušan Raičević.**

**Predsjednica Odbora za međuopštinsku i međunarodnu saradnju** **Branka Nikezić,** upoznala je skupštinu sa stavom i predlogom odbora.

U raspravi su učestvovali odbornik/ci: **Vasilije Lalošević i Dragan Tufegdžić.**

**Nakon rasprave, Skupština je većinom glasova 27"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Sporazum o prijateljstvu i saradnji između Opštine Bar (Crna Gora) i Opštine Resen (Republika Sjeverna Makedonija)**

1. **TAČKA**

**Predlozi Odbora za izbor i imenovanja**

1. **Predlog Odluke o razrješenju i imenovanju jednog člana u Odboru direktora DOO ”Vodovod i kanalizacija”Bar**

U raspravi je učestvovao odbornik **mr Dejan Đurović.**

**Nakon rasprave, Skupština je većinom glasova 22"za", 4"protiv" i nije bilo"uzdržanih", donijela**

**Z A K LJ U Č A K**

**Usvaja se Odluka o razrješenju i imenovanju jednog člana u Odboru direktora DOO ”Vodovod i kanalizacija”Bar**

1. **Predlog Odluke o razrješenju i imenovanju zamjenika člana Opštinske izborne komisije**

**Skupština je, bez rasprave, većinom glasova 21"za", nije bilo"protiv" i nije bilo"uzdržanih", donijela**

 **Z A K LJ U Č A K**

**Usvaja se Odluka o razrješenju i imenovanju zamjenika člana Opštinske izborne komisije**

1. **Predlog Odluke o razrješenju i imenovanju jednog člana u Odboru za statut i propise**

**Skupština je, bez rasprave, većinom glasova 23"za", nije bilo"protiv" i nije bilo"uzdržanih", donijela**

 **Z A K LJ U Č A K**

**Usvaja se Odluka o razrješenju i imenovanju jednog člana u Odboru za statut i propise**

**ODBORNIČKA PITANJA:**

**Na XIV sjednici Skupšine opštine Bar odbornica Irina Dabović** je postavilasljedeće odborničko pitanje, upućeno predsjedniku opštine:

“Da li će u Baru, ove 2019.godine, biti organizovan Internacionalni TV festival? Tokom dvije decenije postojanja, TV festival u Baru je zavrijedio međunarodni ugled i zauzeo zapaženo mjesto na mapi svjetskih televizijskih festivala. Njegov izuzetan značaj se, između ostalog, ogleda i u činjenici da je iz godine u godinu, uspjevao da u naš grad dovede sve veći broj istaknutih medijskih stvaralaca i na taj način, promoviše Bar, ali i Crnu Goru, približavajući ih svjetskoj kulturnoj sceni.

TV festival nije održan u prethodne dvije godine. Ukoliko se ne dogodi u 2019.godini, biće izbrisan sa mape svjetskih televizijskih festivala. Benefiti ove manifestacije, koja je postala svojevrsna institucija, daleko prevazilaze materijalna ulaganja. Smije li naš grad da priuštiti sebi luksuz-da se toga odrekne?”

**Na XIV sjednici Skupšine opštine Bar odbornik Dragan Tufegdžić** je postaviosljedeće odborničko pitanje, upućeno predsjedniku opštine:

“Da li postoji mogućnost da se odredi lokacija koja bi služila kao”kamionska pijaca” za prodavce sa seoskog područja Opštine Bar?”

**Na XIV sjednici Skupšine opštine Bar odbornik Momčilo Leković** je postaviosljedeća odbornička pitanja, upućena predsjedniku opštine:

1.**”**Da li je započeta valorizacija tvrđave Haj –Nehaj u Sutomoru, odnosno da li je Opština Bar u skladu sa Programom uređenja prostora za 2019.godinu i planiranim radovima u MZ Spič-Sutomore, asfaltirala put prema tvrđavi?”

2.”Da li kao Predsjednik Opštine smatrate alarmantnim izvještaj Uprave za statistiku Crne Gore iz juna mjeseca, koji pokazuje da je u opštini Bar, u prva četiri mjeseca ove godine vladala “bijela kuga” pri čemu prirodni priraštaj bio -10, a istovremeno broj zvanično odseljenih građana iznosio 195, što našu opštinu pozicionira na prvo mjesto kada su u pitanju primorske opštine, a nakon Podgorice, Nikšića i Bijelog Polja na četvrto mjesto na nivou Crne Gore?

2.“Da li smatrate da će opština Bar imati benefite ili pak štetu kada je u pitanju istraživanje nafte u našem moru, postavljanjem naftnih platformi i eksploatacijom nafte odnosno da li će turizam, kao grana privrede od koje naša opština i njeni građani najviše prihoduju biti “pogođena”zbog najavljenog postavljanja naftnih platformi u blizini barske obale?”

Sastavni dio Zapisnika je fono zapis sa sjednice.

**Broj: 030-**

**Bar, 30.jul 2019. godine**

**SKUPŠTINA OPŠTINE BAR**

 **Sekretar SO PREDSJEDNIK SO**

**mr Aleksandra Grabež Mićo Orlandić**